CELEX: 32017D1253
Language: et
Date: 2017-07-11 00:00:00
Title: Nõukogu otsus (ÜVJP) 2017/1253, 11. juuli 2017, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)

12.7.2017   
            
            
               ET
            
            
               Euroopa Liidu Teataja
            
            
               L 179/15
            
         NÕUKOGU OTSUS (ÜVJP) 2017/1253,
   11. juuli 2017,
   millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 16. juulil 2012 vastu otsuse 2012/392/ÜVJP, (1) millega käivitas Euroopa Liidu ÜJKP missiooni Nigeris (EUCAP Sahel Niger), et toetada Nigeri julgeolekuvaldkonna osalejate võimekuse suurendamist võitlemisel terrorismi ja organiseeritud kuritegevusega.
            
         
               (2)
            
            
               Nõukogu võttis 18. juulil 2016 vastu otsuse (ÜVJP) 2016/1172, (2) millega pikendati missiooni kuni 15. juulini 2018 ja nähti ette lähtesumma kuni 15. juulini 2017.
            
         
               (3)
            
            
               Otsust 2012/392/ÜVJP tuleks muuta, et näha ette lähtesumma ajavahemikul 16. juulist 2017 kuni 15. juulini 2018.
            
         
               (4)
            
            
               EUCAP Sahel Niger viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2012/392/ÜVJP artikli 13 lõikesse 1 lisatakse järgmine lõik:
   
      „EUCAP Sahel Niger tegevusega seonduvate kulutuste katmiseks ette nähtud lähtesumma ajavahemikul 16. juulist 2017 kuni 15. juulini 2018 on 31 000 000 eurot.“
   
   Artikkel 2
   Käesolev otsus jõustub selle vastuvõtmise päeval.
   Seda kohaldatakse alates 16. juulist 2017.
   
      Brüssel, 11. juuli 2017
      
         
            Nõukogu nimel
         
         
            eesistuja
         
         T. TÕNISTE
      
   
   
      (1)  Nõukogu 16. juuli 2012. aasta otsus 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 187, 17.7.2012, lk 48).
   
      (2)  Nõukogu 18. juuli 2016. aasta otsus (ÜVJP) 2016/1172, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 193, 19.7.2016, lk 106).